LAKI MAANPUOLUSTUKSELLE MERKITYKSELLISISTÄ 
KEKSINNÖISTÄ  15.12.1967/551  
Eduskunnan päätöksen mukaisesti säädetään:  
1 §  
Keksintö, jolla pääasiallisesti on merkitystä maanpuolustukselle ja jonka salassapysyminen 
maanpuolustuksen kannalta on tärkeää, voidaan tämän lain nojalla, sen jälkeen kun 
keksintöön on haettu patenttia, valtioneuvoston päätöksellä pakkolunastaa valtiolle.  
Keksinnöstä, j oka 1 momentin mukaan pakkolunastetaan valtiolle, on keksinnön haltijalle 
maksettava kohtuullinen korvaus valtion varoista. Jollei korvauksesta sovita, voi keksinnön 
haltija ajaa siitä erikseen kannetta markkinaoikeudessa. Tällöin sovelletaan soveltuvin os in, 
mitä oikeudenkäynnistä patenttiasioissa säädetään. (31.1.2013/104)  
Mitä tässä laissa säädetään patentista tai patenttih akemuksesta, koskee soveltuvin osin myös 
hyödyllisyysmallioikeutta ja hyödyllisyysmallioikeutta koskevaa hakemusta. Tällöin 
patenttilain 21 ja 22 §:n säännösten sijasta sovelletaan hyödyllisyysmallioikeudesta annetun 
lain 18 §:ää. (8.12.1995/1397)  
2 §  
Jos on ilme istä, että keksinnöllä pääasiallisesti on merkitystä maanpuolustukselle, ei 
Suomessa asuva keksijä tai hänen oikeudenomistajansa saa hakea tai oikeuttaa toista 
hakemaan keksintöön patenttia ulkomailla, ennen kuin siihen on haettu patenttia Suomessa ja 
enne n kuin kuusi kuukautta on kulunut siitä, kun patenttihakemus täällä tehtiin.  
Jos on ilmeistä, että keksinnöllä pääasiallisesti on merkitystä maanpuolustukselle, tulee 
Suomessa asuvan keksijän tai hänen oikeudenomistajansa tehdä Euroopan 
patenttisopimuksess a (SopS 8/96) tarkoitettua eurooppapatenttia koskeva hakemus tai 
patenttilain 3 luvun mukainen kansainvälinen hakemus Suomen patenttiviranomaiselle. 
(22.12.1995/1697)  
3 §  
Puolustusministeriön määräämällä henkilöllä on oikeus patentti - ja rekisterihallituksessa 
tutustua tehtyihin patenttihakemuksiin.  
Jos todetaan, että keksinnöllä pääasiallisesti on merkitystä maanpuolustukselle, ei patenttilain 
21 ja 22 §:n säännöksiä puolustusministeriön vaatimuksesta ole sovellettava.  
Jollei valtioneuvosto ole kuuden kuukauden  kuluessa hakemuksen tekemisestä päättänyt 
keksinnön pakkolunastamisesta valtiolle, hakemuksen käsittelyä jatketaan tavallisessa 
järjestyksessä.  
Eurooppapatenttia koskevan hakemuksen ja kansainvälisen patenttihakemuksen osalta 3 
momentissa säädetty määräai ka on kuitenkin:  1) jos kyseessä on eurooppapatenttia koskeva hakemus, kolme kuukautta hakemuksen 
antamisesta patenttiviranomaiselle tai, jos etuoikeutta on pyydetty, kolmetoista kuukautta 
pyydetystä etuoikeuspäivästä; ja  
2) jos kyseessä on kansainvälinen patenttihakemus, kolme kuukautta kansainvälisen 
hakemuksen tekemispäivästä tai, jos etuoikeutta on pyydetty, kaksitoista kuukautta 
kymmenen päivää pyydetystä etuoikeuspäivästä.  
(22.12.1995/1697)   
4 §  
Kaikkien viranomaisten on käsiteltävä tässä laissa tarkoitettuja keksintöjä koskevia asioita 
salaisina.  
Puolustusministeriön vaatimuksesta ministeriön tai puolustuslaitoksen asianomaisen elimen 
tekemät, 1 §:ssä tarkoitettuja keksintöjä koskevat patenttihakemukset on salassapitämisen 
lisäksi jätettävä julki seen päiväkirjaan merkitsemättä.  
5 §  
Keksintöön, jota tämän lain mukaan on käsiteltävä salaisena, myönnetään patentti 
noudattamatta keksinnön  julkiseksi tekemistä tarkoittavia patenttilain 20 –22, 24 ja 25 §:n 
säännöksiä, jos patentin myöntämisen edellytykset muuten ovat olemassa. (21.3.1997/245)  
Puolustusministeriön vaatimuksesta 1 momentissa tarkoitettua patenttia ei merkitä julkiseen 
patenttirekisteriin.  
6 §  
Puolustuslaitoksen oikeudesta työnantajana sen palveluksessa olevien henkilöiden tekemiin 
keksintöihin on voimassa, mitä työnantajan oikeudesta erikseen on säädetty.  
7 §  
Joka on saanut tiedon tässä laissa tarkoitetusta keksinnöstä, ei saa käyttää sitä hyväkseen eikä 
ilmaista, mitä hän näin on saanut tietää . 
8 § (21.4.1995/599)  
Rangaistus 2 ja 7 §:ssä säädetyn salassapitovelvollisuuden rikkomisesta tuomitaan rikoslain 
38 luvun  1 tai 2 §:n mukaan, jollei teko ole rangaistava rikoslain 40 luvun 5 §:n  mukaan tai 
siitä muualla laissa säädetä ankarampaa rangaistusta.  
9 §  
Valtioneuvosto antaa tarvittaessa tarkempia määräyksiä tämän lain soveltamisesta ja  
täytäntöönpanosta.  
10 § Tämä laki tulee voimaan 1 päivänä tammikuuta 1968.  Muutossäädösten voimaantulo ja soveltaminen:  
8.9.1989/795:  
Tämä laki tulee voimaan 1 päivänä tammikuuta 1990.  
HE 58/88, lvk.miet. 7/89, svk.miet. 84/89  
21.4.1995/599:  
Tämä laki tu lee voimaan 1 päivänä syyskuuta 1995.  
HE 94/93 , LaVM 22/94, SuVM 10/94  
8.12.1995/1397:  
Tämä laki tulee voimaan 1 päivänä tammiku uta 1996.  
HE 47/95 , TaVM 14/95, EV 46/95  
22.12.1995/1697:  
Tämä laki tulee voimaan asetuksella säädettävänä ajankohtana. (L 1697/1995 tuli A:n 
103/1996 mukaisesti voimaan 1.3.1996.)  
HE 161/95 , TaVM 29/95, EV 170/95  
21.3.1997/245:  
Tämä laki tulee voima an 1 päivänä huhtikuuta 1997.  
Patenttihakemus, joka ennen tämän lain voimaantuloa on hyväksytty pantavaksi julkisesti 
nähtäväksi, käsitellään ja ratkaistaan ennen tämän lain voimaantuloa voimassa olleiden 
säännösten mukaan.  
HE 254/1996 , TaVM 1/1997, EV 6/1997  
31.1.2013/104:  
Tämä laki tulee voimaan 1 päivänä syyskuuta 2013.  
Riita -asia, joka on tullut käräjäoikeudessa vireille ennen  tämän lain voimaantuloa, käsitellään 
noudattaen tämän lain voimaan tullessa voimassa olleita säännöksiä.  
Ennen lain voimaantuloa voidaan ryhtyä lain täytäntöönpanon edellyttämiin toimiin.  
HE 124/2012 , LaVM 15/2012, EV 158/2012